
Jegyzőkönyv

Zalakaros Város Önkormányzata Képviselőtestülete

2024. június 11-én megtartott

nyílt üléséről

Készült Zalakaros Város Önkormányzata Képviselő-testülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében 2024. június 11-én 08,13 órai kezdettel megtartott nyílt üléséről.

Jelen vannak: 
Novák Ferenc 			polgármester 
Czimondor Nándor 		alpolgármester 
Czirákiné Pakulár Judit          képviselő
Kötő Attila                             képviselő
Magyarné Kovács Judit         képviselő
Stégli János                            képviselő
Vlasicsné Dörgönye Márta 	képviselő 


Tanácskozási joggal jelen vannak: 
Torma László                         aljegyző
Horváthné Juhász Barbara     pénzügyi osztályvezető
Bodor Johanna 	            igazgatási ügyintéző, jegyzőkönyv-vezető
Novák Ferenc: Köszönti a megjelenteket. Megállapítja, hogy az ülés határozatképes, mivel 7 képviselőtestületi tag az ülésen jelen van.

Jegyzőkönyv hitelesítőknek javasolja: Czimondor Nándor alpolgármester és Stégli János képviselőt.

Novák Ferenc: Szavazásra teszi fel a jegyzőkönyv hitelesítőire tett javaslatot.
	
Képviselőtestület 7 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó 1 napirendi pontra tett javaslatot, melyet ismertet: 

Napirend: 


1.            Beérkezett ajánlatok elbírálása „Új tetőszerkezet építése    
           azbesztmentesítés” közbeszerzési eljárás tárgyában – Zalakaros Liget u. 
            28.
            Előterjesztő: Novák Ferenc polgármester

Novák Ferenc: Szavazásra teszi fel a napirend elfogadására vonatkozó javaslatot.

Képviselőtestület 7 igen szavazattal, ellenszavazat és tartózkodás nélkül a
napirend elfogadására vonatkozó javaslatot elfogadta.

Az elfogadott napirend:                                     
1.            Beérkezett ajánlatok elbírálása „Új tetőszerkezet építése    
           azbesztmentesítés” közbeszerzési eljárás tárgyában – Zalakaros Liget u. 
            28.
            Előterjesztő: Novák Ferenc polgármester

Napirend tárgyalása:

1.           Beérkezett ajánlatok elbírálása „Új tetőszerkezet építése    
          azbesztmentesítés” közbeszerzési eljárás tárgyában – Zalakaros Liget u. 
          28.
          Előadó: Novák Ferenc polgármester
         (Előterjesztés a jegyzőkönyvhöz mellékelve.)
Novák Ferenc: A napirend kapcsán elmondja, hogy 5 ajánlat érkezett, nyertes ajánlattevőnek a sümegi, legkedvezőbb ajánlatot adó CONSTRUCT-TWO Kivitelező és Kereskedelmi Kft.-t javasolja elfogadásra 76 184 256 forint összeggel, melynek fedezete a költségvetésben biztosítva van. A kivitelező július 02-án kezdi meg a munkát és augusztus végére fejezi be. Szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

Képviselőtestület 97/2024. (VI.11.) számú határozata:
Zalakaros Város Önkormányzatának Képviselő-testülete az „Új tetőszerkezet építés és azbesztmentesítés” tárgyú közbeszerzési eljárással kapcsolatban az alábbi eljárást lezáró döntést hozza:
1. A Bíráló Bizottság javaslata alapján a Profi 2007 Tervező és kivitelező Kft. (8800 Nagykanizsa Magyar Utca 9.) ajánlattevő ajánlatát a Kbt. 73.§ (1) bekezdés e) pontja alapján érvénytelennek nyilvánítja, a CONSTRUCT-TWO Kivitelező és Kereskedelmi Kft. (8330 Sümeg Csányi László utca 1/B.), a Z-PANNON Építőipari, Kivitelező és Fővállalkozó Kft. (8800 Nagykanizsa, Vár út 6.), a Padló Ambulancia Építőipari Kft. (8800  Nagykanizsa, Csáktornya utca 6.) és a Konzultax Műszaki és Szolgáltató Kft. (8800 Nagykanizsa, Rozgonyi u. 10/a) ajánlattevők által benyújtott ajánlatokat érvényesnek, és a közbeszerzési eljárást eredményesnek nyilvánítja,
2. Nyertes ajánlattevőnek a CONSTRUCT-TWO Kivitelező és Kereskedelmi Kft. (8330 Sümeg Csányi László Utca 1/B.) ajánlattevőt hirdeti ki 59.987.603, - Ft + ÁFA = 76.184.256, - Ft összeggel, tekintettel arra, hogy a CONSTRUCT-TWO Kivitelező és Kereskedelmi Kft. (8330 Sümeg Csányi László Utca 1/B.) nyújtotta be a legjobb ár – érték arányú, érvényes és alkalmas ajánlatot.
3. A kivitelezés pénzügyi fedezetét Zalakaros Város Önkormányzat 2024. évi költségvetésének „Liget u. 28. szám alatti lakások tető felújítása” céljából elkülönített keretösszeg terhére biztosítja bruttó 76.184.256, - Ft összegben.
4. Felhatalmazza a polgármester a Vállalkozási Szerződés aláírására.
Határidő:             2024. június 12.
Felelős:                Novák Ferenc polgármester
Operatív felelős: Bognár Ottó Péter településüzemeltetési ügyintéző
                             Horváthné Juhász Barbara pénzügyi osztályvezető – tájékoztatásul a 
                             költségvetés számára

Novák Ferenc: Mivel a nyílt ülésen tárgyalandó napirend nem volt, megköszönte a részvételt, az ülést 08,16 órakor bezárta.


Kmft.


                Novák Ferenc				                              Torma László 
                Polgármester					                       Aljegyző



           Czimondor Nándor                                                                         Stégli János
                Jkv. hitelesítő 						       Jkv. hitelesítő

